Преди повече от година изместиха съдовете за отпадъци, които се намираха до дома ми на разстояние повече от 240 метра, сигнализирах до общината и те стигнаха до извода че трябва наистина да има кошове по – наблизо, при което докараха съдове за отпадъци и на същия ден го махнаха защото пречили на магазина до който са поставени. Интересува ме, след като няма как да има съдове за отпадъци в близост до дома ми, дали мога да не плащам данък смет?




Как да се освободя от плащането на такса смет при липса на съдове за отпадъци в близост до дома ми?
===================================================================================================

 

Таксата за битови отпадъци се заплаща в районите, където има организирано сметосъбиране и сметоизвозване, за обезвреждането в депа или други съоръжения на битовите отпадъци; за поддържането на чистотата на териториите за обществено ползване в населените места,какъвто е случаят. Действително от общината са длъжни да Ви осигурят контенейри за отпадъци в по-голяма близост, но неизпълнението на задължението им не Ви освобождава от заплащане на такса “смет”, която е трикомпонентна.  

Поздрави,  

адв. Николина Митова  

тел. 0898 303092


